കുംബ്ലെയ്ക്കു പിന്നാലെ ബിസിസിഐ ന്യൂഡല്ഹി: രവി ശാസ്ത്രിക്ക് പകരം ഇന്ത്യന് ക്രിക്കറ്റ് ടീമിന്റെ പുതിയ പരിശീലകനെ കണ്ടെത്താനായി ബിസിസിഐ ശ്രമങ്ങള് ആരംഭിച്ചു. സൗരവ് ഗാംഗുലിയുടെ നേതൃത്വത്തിലുള്ള ബിസിസിഐ അനില് കുംബ്ലെയോട് പരിശീലകസ്ഥാനത്തിന് അപേക്ഷ നല്കാന് ആവശ്യപ്പെട്ടതായി റിപ്പോര്ട്ടുണ്ട്. വി.വി.എസ്. ലക്ഷ്മണെയും പരിശീലകനായി പരിഗണിക്കുന്നുണ്ടെന്നും സൂചനകള് പുറത്തുവരുന്നു.20162017 കാലങ്ങളില് കുംബ്ലെയായിരുന്നു ഇന്ത്യയുടെ പരിശീലകന്. 2017 ഐസിസി ചാന്പ്യന്സ് ട്രോഫി ഫൈനലില് പാക്കിസ്ഥാനോട് ഇന്ത്യ തോറ്റതിനുപിന്നാലെയാണ് കുംബ്ലെ സ്ഥാനമൊഴിഞ്ഞത്. നായകന് വിരാട് കോഹ്ലിയുമായുള്ള പ്രശ്നങ്ങളും കുംബ്ലെയുടെ രാജിയില് നിര്ണായകമായി. നിലവില് ഐപിഎല് ടീം പഞ്ചാബ് കിംഗ്സിന്റെ പരിശീലകനാണ് കുംബ്ലെ, ലക്ഷ്മണ് സണ്റൈസേഴ്സ് ഹൈദരാബാദിന്റെ മെന്ററും.